b"\n_START_ARTICLE_\nGevat\n_START_SECTION_\nHistorie\n_START_PARAGRAPH_\nKibbutzen ble grunnlagt den 28. november 1926 av en gruppe pionerer under den fjerde Aliyah fra Pinsk i Polen. Blant grunnleggerne var Haim Gvati, senere minister i den israelske regjeringen._NEWLINE_I 1922 dannet de f\xc3\xb8rste innbyggerne en kvutza til minne om 35 medlemmer i det j\xc3\xb8diske samfunnet i Pinsk som ble drept av den polske h\xc3\xa6ren den 5. april 1919 under Pinsk-massakren. Kibbutzen ble oppkalt etter Givta, en by n\xc3\xa6r Tzippori i perioden til Det andre tempelet. I 1931 ble det plantet en skog til minne om ofrene etter Pinsk-massakren n\xc3\xa6r Gvat, med st\xc3\xb8tte fra Jewish National Fund og donasjoner fra det j\xc3\xb8diske samfunnet i Pinsk. _NEWLINE_Kibbutzen ble grunnlagt den p\xc3\xa5 klassiske sionist-sosialistiske prinsipp og fram til i dag har ikke stedet hatt en synagoge. Gvat fikk senere med seg folk fra Poalei Zion-bevegelsen fra Pinsk og omr\xc3\xa5det rundt, i tillegg til medlemmer av HaHalutz fra Polen og Tyskland._NEWLINE_Etter en splid i kibbutzbevegelsen (hebraisk \xd7\x94\xd7\xa7\xd7\x99\xd7\x91\xd7\x95\xd7\xa5 \xd7\x94\xd7\x9e\xd7\x90\xd7\x95\xd7\x97\xd7\x93}}, Hakibbutz HaMeuhad) i 1951, forlot noen medlemmer Gvat og dannet sammen med medlemmer av Kvutzat HaSharon kibbutzen Ihud HaSharon - Gvat, som senere fikk navnet Yif'at i 1952._NEWLINE_Den 6. oktober 1973, under Jom kipp\xc3\xbar-krigen traff et sovjetiskprodusert FROG-7-missil sendt opp fra Syria Gvat, trolig med en n\xc3\xa6rliggende flyplass som m\xc3\xa5l. Trass i store skader p\xc3\xa5 bygningene, var det ingen d\xc3\xb8dsfall, siden innbyggerne hadde sovet i bomberom."